આરતી સ્તબ્ધ થઇને સાંભળતી રહી. જો કે એ વાત ખોટી પણ નહોતી કે આશ્રમના નિભાવ ખર્ચના નાણાંની જોગવાઈ પોતે ગમે તેમ કરીને કરી લેતી, ગુરુજીના આશીર્વાદ કે પોતાની તપસ્યા પણ આશ્રમે ક્યારેય આમ કટોકટીના સમય નહોતો જોવો પડ્યો. ‘પણ કુસુમ, જો કોઈ સમસ્યા હતી તો તું જાણ તો કરી શકતી હતી ને? મેં તને નંબર તો લખાવ્યા હતા… ને જયારે જયારે હું ફોન કરતી ત્યારેય ન તો તું કંઈ બોલતી…’ આરતીને આખી વાત હવે એક ષડ્યંત્ર જેવી વધુ લાગી રહી હતી.